


                                                                     Anexă  la HCL nr. 

CONTRACT DE VÂNZARE-CUMPÃRARE
nr. ______________________



           Prezentul contract se încheie în conformitate cu prevederile Codului Civil şi ale O.U.G.nr. 57/2019 privind Codul administrativ, precum și în baza HCLMT nr………….

             I. PĂRŢILE CONTRACTANTE

      	     Municipiul Timișoara, cu sediul în Timișoara, B-dul C.D.Loga nr.1, având codul fiscal RO32937000 și contul IBAN RO17TREZ621502205X020362, legal reprezentat prin Viceprimar, dl. Cosmin A.Tabără, în calitate de vânzător
            	                                                           și          
	 GRAFOPRINT S.R.L. Timișoara, cu sediul în localitatea ............., Jud..........,  str..................................................... Oficiul Registrului Comerţului de pe lângă Tribunalul .................. sub nr. J12/729/2000, cod unic de înregistrare ............................ , e-mail(*camp obligatoriu) ................................., reprezentată prin împuterniciții...., în calitate de cumpărători.

            II. OBIECTUL CONTRACTULUI
             Subscrisul vânzător, în calitate de proprietar al cotei de 500/896 mp teren, vând către cumpărătorul menționat mai sus,  cota de 500/896 mp părţi teren intravilan, situat în Timișoara, spl.Tudor Vladimirescu, nr.32, jud. Timiș, cu nr. top. 413089 (nr. top. vechi 16928), în suprafaţă totală de 896 mp, înscris în C.F. nr.413089 Timișoara (C.F. vechi nr.8465 Timișoara) şi consimt ca dreptul de proprietate asupra cotei parte de 500/896 mp teren mai sus descris să se înscrie în cartea funciară în favoarea cumpărătorului. 
            Subscrisul cumpărător declar că sunt coproprietar al terenului menționat mai sus, asupra cotei de 396/896 mp și proprietarul construcției C1 situată în Timișoara, spl. Tudor Vladimirescu nr. 32, jud. Timiș, iar terenul ce face obiectul prezentului act în fapt este teren aferent construcției C1, notată în  C.F. nr.413089 Timișoara cu nr. top. 413089 (nr. top. vechi 16928), fiind situată la aceeași adresă. 

          III. PREŢUL CONTRACTULUI
        Preţul cotei de 500/896 mp teren intravilan, situat în Timișoara, spl.Tudor Vladimirescu, nr.32, înscris în C.F. nr.413089 Timișoara, cu nr. top. 413089 (nr. top. vechi 16928), este de 63.000 euro plus TVA, plãtibil în trei rate, dupã cum urmeazã: 30% avans, respectiv 21.000 euro plus TVA la semnarea contractului, iar restul sumei în douã rate egale de 21.000 euro plus TVA, prima ratã la 45 de zile de la încheierea contractului și a doua ratã la 90 de zile de la încheierea contractului. Prețul este stabilit prin Raportul de evaluare nr.4203/21.08.2020, întocmit de FIDOX SRL Brașov și Procesul Verbal  nr.6 /23.09.2020 al Comisiei de Negociere cu Terții a Consiliului Local al Municipiului Timișoara. Suma de 21.000 euro, reprezentând prima rată,  a fost achitată de către subscrisul cumpărător, conform chitanţei pentru creanţele bugetelor locale seria………..nr. …………… din data de……………....
 iar subscrisul vânzătorul recunoaşte că a primit-o în întregime de la cumpărător, înaintea semnării prezentului act.
          Subscrisul cumpărător înţeleg să cumpăr de la sus numitul vânzător imobilul arătat, la preţul şi în condiţiile prevăzute în prezentul contract, cu al cărui conţinut mă declar de acord.
          Subscrisul vânzător recunosc că am primit de la cumpărător prima rată în valoare de 21.000 euro din preţul total mai sus descris, înaintea semnării prezentului act.
     Părțile fac paritatea în lei a prețului de vânzare la cursul BNR din ziua plății, urmând ca diferența de preț, să fie achitată de către cumpărător, care va suporta și toate costurile legate de schimb și transfer bancar. 
             Dacă există o diferență de curs între ziua în care se face plata restului de preț și cea în care s-a semnat contractul de vânzare-cumpărare, aceasta va fi suportată de partea în defavoarea căreia a evoluat cursul.
De asemenea, subscrisul cumpărător, declar că am luat cunoştinţă de prevederile Codului Fiscal şi ale Legii pentru Prevenirea şi Combaterea Evaziunii Fiscale nr.241/2005 cu modificări ulterioare, precum şi ale Legii nr.656/2002 privind prevenirea şi sancţionarea spălării banilor.	

             IV. TRANSMITEREA DREPTULUI DE PROPRIETATE
              Dreptul de proprietate asupra terenului ce face obiectul prezentului contract se transmite cumpărătorului la momentul înscrierii în cartea funciară a acestuia.              
      Cumpărătorul se obligă să achite toate obligațiile fiscale și costurile notariale care decurg din transfe rul dreptului de proprietate și să înscrie dreptul de proprietate în cartea funciară.
       Notarul public care autentifică prezentul Contract va indeplini toate formalitatile legale necesare pentru intabularea dreptului de proprietate al cumparatorului asupra terenului in cartea funciara de la Biroul de Carte Funciara competent, in ziua intocmirii sau cel mai târziu a doua zi lucratoare consecutiva celei in care s-a autentificat prezentul inscris.
Fiind o vânzare cu plata preţului în rate, obligaţia de plată este garantată cu rezerva dreptului de proprietate. Cumpărătorul dobândeşte dreptul de proprietate la data achitării ultimei rate din preţ.        Riscul bunului este însă transferat cumpărătorului de la momentul predării acestuia.

               V. DECLARAŢII ŞI GARANŢII
                Subscrisul vânzător declară că nu există nici o piedică pentru vânzare întrucât imobilul ce se vinde este proprietatea Municipiului Timișoara, se află în circuitul civil, nu este clasat ca monument istoric, ansamblu sau sit arheologic, nu este inalienabil, nici insesizabil, nu este în litigiu, nu este revendicat, nu este grevat de sarcini și nu este constituit vreun drept real în favoarea altor persoane, nu a fost promis spre vânzare niciunei alte persoane fizice sau juridice, este în stăpânirea sa continuă şi legală de la data dobândirii, potrivit extrasului de carte funciară nr.413089 Timișoara.
                Subscrisul vânzător garantez pe cumpărător contra evicţiunii şi a viciilor imobilului conform prevederilor art. 1695 şi art. 1707 din Noul Cod Civil. A fost îndeplinită de către cumpărători obligaţia de verificare a stării în care se află bunul imobil pentru a descoperi viciile aparente, pe care vânzătorul are obligaţia să le remedieze de îndată, precum şi eventualele vicii ascunse. 
               Subscrisul cumpărător declar că am luat la cunoştinţă de situaţia de drept şi de fapt a bunului imobil ca fiind cea arătată de vânzător şi nu am descoperit vicii aparente pe care vânzătorul are obligaţia să le remedieze de îndată.
               Subscrisul cumpărător cumpăr în condiţiile stabilite prin acest contract imobilul descris mai sus, pe care l-am inspectat, am luat la cunoştinţă că acesta este liber de sarcini şi că este în proprietatea vânzătorului de mai sus şi am cunoştinţă de situaţia de drept şi de fapt a imobilului.
               Subsemnata parte declar că nu mă aflu în vreuna din situaţiile de incapacitate de a vinde sau cumpăra, prevăzute în art. 1654 şi 1655 Cod Civil. 
              Subscrisul cumpărător mă oblig să fac înregistrările în evidenţele fiscale în termenul cerut de lege, la autorităţile financiar-fiscale competente.
               Subscrisul cumpărător declar că am luat la cunoştinţă de prevederile Codului fiscal, potrivit cărora orice persoană care dobândeşte un imobil are obligaţia de a depune o declaraţie fiscală la compartimentul de specialitate al autorităţii administraţiei publice locale în a cărei rază de competenţă se află imobilul, în termen de 30 (treizeci) de zile de la data dobândirii.

         V. CHELTUIELI
         Cheltuielile ocazionate de autentificarea prezentului contract sunt suportate de cumpărător, în sarcina căruia se află şi cheltuielile de înscriere în cartea funciară.

         VI. REZOLUȚIUNEA  CONTRACTULUI
(1) Cumparatorul are dreptul sa desfiinteze prezentul contract de drept, fără punere în întârziere și fără orice altă formalitate prealabilă, in cazul in care una din declaratiile si garantiile mentionate la art. 10 sau la alte puncte din prezentul contract se dovedesc a fi sau a deveni neadevarate, inexacte sau incomplete.
(2)  Neplata unei singure rate din preţ,  dă dreptul la rezoluţiunea contractului de către vânzător;
(3) In cazul in care cumparatorul declara rezolutiunea contractului, terenul trebuie retransmis vânzătorului cu conditia rambursării pretului vânzării si a celorlalte speze suportate de cumparator cu prezentul contract.
(4) Când a obţinut rezoluţiunea contractului pentru neplata preţului, vânzătorul este ţinut să restituie toate sumele primite, dar este îndreptăţit să reţină, pe lângă alte daune-interese, o compensaţie echitabilă pentru folosirea bunului de către cumpărător.
(5) Când cumpărătorul nu își îndeplinește obligația de plată, intervine rezoluţiunea de plin drept a vânzării, fără intervenția instanței de judecată.

          VII. NOTIFICĂRILE ÎNTRE PĂRŢI
(1) În accepţiunea părţilor contractante, orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în partea introductivă a prezentului contract.
(2) În cazul în care notificarea se face pe cale poştală, ea va fi transmisă prin scrisoare recomandată, cu confirmare de primire (A.R.) şi se consideră primită de destinatar la data menţionată de oficiul poştal primitor pe această confirmare.
(3) Dacă notificarea se trimite prin telefax, ea se consideră primită în prima zi lucrătoare după cea în care a fost expediată.
(4) Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalităţile prevăzute la alineatele precedente.

         VIII. SOLUŢIONAREA LITIGIILOR
Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de către reprezentanţii lor. 
În cazul în care rezolvarea eventualelor litigii nu este posibilă pe cale amiabilă, părţile se vor adresa instanţelor judecătoreşti competente, potrivit prevederilor legale în vigoare.


         
IX. DISPOZIŢII FINALE
  Prezentul contract prin care se transmite un drept real imobiliar se va înscrie în cartea funciară prin grija notarului public, conform  Legii nr.7/1996, actualizată.
În cazul nerespectării condiţiilor stipulate în CONTRACT, acest act constituie titlu executoriu și se va investi cu formulă executorie.
Subscrisul cumpărător declar că înainte de semnarea actului, am citit personal şi am înţeles cuprinsul acestuia constatând că acesta corespunde voinţei şi condiţiilor stabilite de comun acord, drept pentru care semnez mai jos, fiind de acord cu prelucrarea datelor cu caracter personal, conform Legii nr.677/2001. 
Prezentul contract se va încheia în formă autentică în termen de …. de la data semnării, sub
sancțiunea nulității.
Prezentul contract este încheiat în 4 (patru) exemplare originale, câte 2 (două) pentru fiecare parte.

               VÂNZĂTOR,	                                                                             CUMPĂRĂTOR,
    MUNICIPIUL TIMIȘOARA
       Reprezentat prin Viceprimar   
           COSMIN A. TABĂRĂ


   DIRECTOR DIRECŢIA ECONOMICĂ,


   DIRECTOR DIRECŢIA CLĂDIRI, TERENURI
   ŞI DOTĂRI DIVERSE II VEST, 


  PT. ȘEF SERVICIU JURIDIC,


   CONSILIER JURIDIC,        


   AVIZAT C.F.P.




